Viktoras Majauskas

Viktoras Majauskas (1954 m. sausio 28 d. Kaune – 2015 m. rugpjūčio 17 d. Vilniuje) – Lietuvos vadybininkas, finansininkas.

 Biografija 
1971–1976 m. studijavo Kauno politechnikos institute. 1976–1977 m. Lentvario kilimų fabriko meistras, 1977–1978 m. cecho viršininkas, 1978–1980 m. gamybos viršininkas. 1980–1990 m. verpimo ir audimo fabriko „Audėjas“ (AB „Audėjas“) vyr. inžinierius, 1990–2000 m. gamybos direktorius.

2000–2001 m. UAB „Audimpeksas“ komercijos direktorius. 2001–2006 m. AB „Vilniaus baldų kombinatas“ (AB „Vilniaus baldai“) generalinis direktorius. 2006–2008 m. investicijų UAB „Nordic investicija“ prezidentas, nuo 2006 m. HOLD Finance įmonių, užsiimančių šeimos kapitalo ir susijusių įmonių valdymu, grupės prezidentas.Kas yra kas Lietuvoje: kraštiečiai. – Kaunas: Neolitas, 2008. – 582 p. 2010–2014 m. LR socialinės apsaugos ir darbo ministerijos Darbo departamento direktorius.

2003–2006 m. Baldų gamintojų asociacijos „Lietuvos mediena“ prezidentas. Nuo 2003 m. Vilniaus Šv. Kristoforo Rotary klubo steigėjas ir narys. 2005–2012 m. Lietuvos šiuolaikinės penkiakovės federacijos prezidentas. Nusišovė.V. Majausko gyvenimas buvo audringas, o jo pabaiga – tragiška, 2015-08-19 

 Šaltiniai 

Kategorija:Lietuvos baldų pramonės darbuotojai
Kategorija:Lietuvos vadybininkai
Kategorija:Lietuvos sporto veikėjai